**НАРЕДБА ЗА РЕДА И УСЛОВИЯТА ЗА ФИНАНСИРАНЕ НА ИНИЦИАТИВИ В СФЕРАТА НА КУЛТУРАТА И ВКЛЮЧВАНЕТО ИМ В КАЛЕНДАРА НА КУЛТУРНИТЕ СЪБИТИЯ НА ОБЩИНА ПЛОВДИВ**

**Вносител: Иван Тотев – Кмет на Община Пловдив** ***Проект***

*Съгласно чл. 26, ал. 2 от Закона за нормативните актове, в законоустановения срок от 14 дни, Община Пловдив чрез настоящото публикуване, предоставя възможност на заинтересованите лица да направят своите предложения и становища по проекта на Наредбата на е-таil адрес:* [*culture@plovdiv.bg*](mailto:culture@plovdiv.bg)

**МОТИВИ**

Във връзка с прилагането на Закона за закрила и развитие на културата /ЗЗРК/ и с оглед постигане на многообразие на културния живот в града, предлагам да бъде приета „Наредба за реда и условията за финансиране на инициативи в сферата на културата и включването им в Календара на културните събития на Община Пловдив”. Целта на Наредбата е, в съответствие с действащата нормативна уредба и като се отчита спецификата на работата в сферата на културата, да подкрепи гражданските организации и творчески субекти, да ги приобщи към изпълнението на общинската политика в сферата на културата и да осигури максимална ефективност, публичност и контрол при разпределение на финансовите средства на Община Пловдив. Наредбата е приложима както за юридически, така и за физически лица, които създават творчески продукт на територията на Община Пловдив. С прилагането й, в Календара на културните събития, освен утвърдените традиционни прояви, организирани пряко от служителите в отдел „Култура”, ще се създадат условия да бъдат привлечени събития с национално и международно значение.

**Финансови средства**: Финансовите средства за финансиране на инициативи в сферата на културата са в рамките на гласуваните от ОбС средства дейност в сферата на културата през съответната календарна година и се определят в Решението на ОбС, с което се гласува бюджета на Община Пловдив като цяло и в частност бюджета на Дирекция „Култура, образование и развитие” – Дейност 759 „Други дейности по култура”, Параграф 1098.

**Очаквани резултати:** Осъществяване на ефективна, устойчива и отворена към гражданите политика в областта на културата и осигуряване на максимална ефективност, публичност и контрол при разпределение на финансовите средства на Община Пловдив. Привличане на нови публики и аудитории.

**Анализ за съответствие с правото на Европейския съюз:** Предлаганите промени са в съответствие с нормативните актове от по-висока степен и с тези на европейското законодателство.

**Правни основания** чл.21, ал.1, т.23 и ал. 2 от ЗМСМА, във връзка с чл. 18, ал. 2, т. 3 от ЗЗРК, при спазване на изискванията на чл. 75-78 от АПК и на чл. 8, чл. 15, ал. 1, чл. 26 и чл. 28 от ЗНА

**Фактически основания:** осъществяване на ефективна, устойчива и отворена към гражданите политика в областта на културата и осигуряване на максимална ефективност, публичност и контрол при разпределение на финансовите средства на Община Пловдив.

**ПРОЕКТ ЗА РЕШЕНИЕ:**

1. Приема „Наредба за реда и условията за финансиране на инициативи в сферата на културата и включването им в Календара на културните събития на Община Пловдив” съгласно Приложение № 1 – неразделна част от настоящото решение.
2. Възлага на Кмета на Община Пловдив да следи за нейното приложение и изпълнение.

**Приложение № 1 към Решение № ………,**

**взето с протокол № …… от ………….2013 г.**

**на Общински съвет – Пловдив**

**Н А Р Е Д Б А**

ЗА РЕДА И УСЛОВИЯТА ЗА ФИНАНСИРАНЕ НА ИНИЦИАТИВИ В СФЕРАТА НА КУЛТУРАТА И ВКЛЮЧВАНЕТО ИМ В КАЛЕНДАРА НА КУЛТУРНИТЕ СЪБИТИЯ НА ОБЩИНА ПЛОВДИВ

**Р а з д е л I**

**Предмет и цел**

**Чл. 1.** (1) По реда и условията, предвидени в тази Наредба, се регламентират реда и условията за финансиране на проекти в сферата на културата и включването им в Календара на културните събития на Община Пловдив на конкурсен принцип, с оглед постигане на многообразие на културния живот в града.

(2) Наредбата се прилага за:

2.1. юридически лица с нестопанска цел; търговци по Търговския закон; кооперации по Закона за кооперациите;

2.2. юридически лица, създадени със закон или акт на изпълнителната власт;

2.3. културни организации, по проекти извън субсидиите за смесено финансиране.;

2.3. физически лица, занимаващи се с творческа дейност на територията на Община Пловдив;

(3) Наредбата може да се прилага и в други случаи, когато това е изрично предвидено с решение на Общинския съвет.

**Чл. 2.** Целта на Наредбата е, в съответствие с действащата нормативна уредба и като се отчита спецификата на работата в сферата на културата, да подкрепи гражданските организации и културни оператори, да ги приобщи към изпълнението на общинската политика в сферата на културата и да осигури максимална ефективност, публичност и контрол при разпределение на финансовите средства на Община Пловдив. Да организира събития с национално и международно значение, които да привличат нови публики и да популяризират града.

**Р а з д е л II**

**Финасиране и органи на управление**

**Чл. 3.** (1) Финансовите параметри на ежегодните средства за дейност в сферата на културата през съответната календарна година се определят в Решението на ОбС, с което се гласува бюджета на Община Пловдив като цяло и в частност бюджета на Дирекция „Култура, образование и развитие” – Дейност 759 „Други дейности по култура”, Параграф 1098.

(2) Взимането на решения за финансиране на постъпили проекти се извършва веднъж годишно.

(4) Проекти се набират в срок до 30 юни на всяка календарна година.

(5) Финасирането на проекти се ръководи от Комисия, която се състои от 5 члена, в т.ч. Председател.

**Чл. 4. (**1) Комисията се назначава със Заповед на Кмета на Общината в срок до 1 юли на всяка календарна година.

(2) Решенията на Комисията са законосъобразни, ако присъстват повече от половината от членовете й;

(3) Решенията на Комисията се вземат с мнозинство повече от половината от пълния й състав (50% +1 глас);

(4) За своята работа Комисията води протоколи, които се подписват от всички присъствали членове;

(5) Комисията се произнася с Решение в срок до 20 юли на всяка календарна година.

**Чл.5.** Мандатът на Комисията се изчерпва с гласуването на Бюджета от ОбС и влизането му в сила и окончателното приемане на Културния календар от Общински съвет.

**Р а з д е л III**

**Условия и ред за финансиране**

**Чл. 6. (**1) Общи условия, на които трябва да отговарят кандидатстващите за субсидия проекти:

* Да представят високо художествен продукт, значим на местно, национално и международно ниво;
* Да генерират ясен артистичен резултат чрез публични компоненти /представления, изложби, нови кураторски решения, временни трансформации на градско пространство, представяне на иновативни продукти и решения в сферата на културата/ като с това привличат интереса на гражданите и гостите на града; Да привличат нова публика.
* Да имат точно определен срок за реализация;
* Да водят до устойчиви резултати в утвърждаване на културните ценности;
* Да са насочени към реалистични, добре обмислени целеви групи;
* Да имат осигурени не по-малко от 50% собствени финансови ресурси;
* Заложените критерии и разходите по дейностите да са убедително защитени в предложения бюджет;
* Да не решават въпроси, които са от компетентността на държавни органи;
* Да не са свързани с изяви на политически партии;

(2) Критерии за оценка на постъпили предложения

* Предложение, което ясно дефинира конкретни дейности, насочени към устойчиво местно развитие;
* Предложение, което има значим ефект за културното развитие на общността;
* Предложение, което демонстрира разумно и ефективно използване на вложените средства;
* Предложение, което има ясни и видими резултати, а ефектът от него е продължителен;
* Висока степен на публичен интерес и мобилизиране на гражданското участие;
* Точно и ясно определен изпълнител на предложението;
* Предложение, за което са осигурени собствени финансови ресурси в размер по-голям от 50 % от стойността**;**

**(**3) Комисията има право да редуцира исканата финансова помощ, съобразно целесъобразността на разходите, представени в бюджета.

**Чл. 7. (**1) Документи за финансиране на проекти по реда и условията на настоящата Наредба се приемат в Деловодството на Община Пловдив, завеждат се в регистър, и се разглеждат от Комисията в срокове и по начин, регламентирани в Чл.4 от настоящата Наредба.

(2) Документи могат да се подават и по електронен път на адрес: [culture@plovdiv.bg](mailto:culture@plovdiv.bg) ако кандидатстващото за финансиране юридическо или физическо лице притежава електронен подпис.

(3) Предложенията следва да съдържат:

1. Заявление по образец / може да бъде изтеглено от сайта на Община Пловдив или получено на хартиен носител в отдел „Култура”/;
2. Попълнена апликационна форма / може да бъде изтеглена от сайта на Община Пловдив или получена на хартиен носител в отдел „Култура”/;
3. Попълнена декларация по образец;
4. По преценка на кандидатстващите за финансиране могат да бъдат представени допълнителни материали за дейността на творческата формация или субект, отзиви в медиите, рекламни материали, адрес на интернет сайт и др., удостоверяващи обстоятелствата по чл. 6 от настоящата Наредба.
5. Подадените документи не подлежат на връщане.

**Чл. 8.** Не се подкрепят:

* + Предложения за финансиране издаването на материали за конферентни прояви – семинари и обучения в страната и чужбина;
  + Предложения за финансиране на консумативни разходи – телефонни разходи, абонамент за интернет услуги или вестници и списания, канцеларски материали, представителни разходи, коктейли, банкови такси и пр.;
  + Разходи за текуща дейност по поддръжка на сгради, покриване на режийни разноски, дългове и т.н. на общински и държавни имоти;
  + Разходи за възнаграждения на служители в общински и държавни институции;
  + Предложения за финансиране закупуването на дълготрайни материални активи - техника, музикални инструменти и др., с изключение на сценични костюми и декор;
  + Проекти с неуредени права съгласно Закона за авторските и сродни права;
  + Откупки на авторски работи в областта на изобразителното изкуство, музиката и литературата;
  + Честването на лични юбилеи, бенефиси и др. подобни;
  + Предложения за финансиране на прояви, които са получили финансиране с общински средства по друга линия или прояви вече финансирани изцяло от НПО, друга организация или по европейски програми, като с искането се цели разширяване или променяне на първоначалния проект.

**Р а з д е л IV**

**Сключване на договори за финансиране на проект, мониторинг и отчетност**

**Чл. 9.** Одобрените от комисията по Чл. 4 проекти се включват в Календара на културните събития на Община Пловдив, който се внася за гласуване от ОбС Пловдив.

**Чл. 10.** След влизане в сила на Решението на ОбС, с който е гласуван Календара на Културните събития на Община Пловдив за одобрените проекти се сключват договори от Кмета на общината или упълномощен от него да сключва договори във връзка с дейността на Дирекция „Култура, образование и развитие” зам. кмет от една страна и от кандидат-изпълнителя на проект от друга страна. Одобреното проектно предложение се счита за неразделна част от договора;

**Чл. 11.** Получателят на финансиране отговаря за цялостната подготовка и изпълнение на проекта.

**Чл. 12.** Специалистите от отдел „Култура” осъществяват цялостен контрол върху изпълнението на проекта.

**Чл. 13**. (1) Финансовите средства, предоставени за изпълнението на проекта се отчитат, съгласно условията и срока на сключените договори.

(2) Изпълнителят по одобрен проект представя подробен финансов отчет, придружен със заверени копия на първичните счетоводни документи, както за получените общински средства, така и собственото финансиране, съгласно декларираното в проекта.

(3) Освен финансов отчет изпълнителят представя отчет по следните показатели:

* + Осъществен PR и реклама;
  + Медийни партньори;
  + Привлечена публика;
  + Мониторинг на проекта – медийно отразяване.

**Чл. 14**. Изпълнителят на проект е длъжен да съхранява цялостната документация по проекта за срок от 5 години след неговото приключване.

**Преходни и заключителни разпоредби**

§ 1. Не подлежат на разглеждане апликационни форми попълнени неправилно или неотговарящи на реда за внасяне и условията за кандидатстване.

§ 2. Служителите на отдел „Култура” не могат да консултират вносителите на предложения и да участват пряко или непряко в изпълнението на проектите.

§ 3. Настоящата Наредба се издава на основание чл. 18 от Закона за закрила и развитие на културата /ЗЗРК/ и влиза в сила в тридневен срок след приемането й от ОбС Пловдив.

§ 4. Неразделна част от настоящата Наредба са образец на Заявление, Апликационна форма и Декларация, изискуеми по Чл.7 (3) – Приложение № 1.

§ 5. Финансиране на инициативи в сферата на културата и включването им в Календара на културните събития за 2014 г. се извършва по реда на настоящата Наредба, при следните срокове:

* За подаване на документите – 15.12.2013 г.
* За произнасяне с Решение на Комисията по Чл.4. – 10.01.2014 г.

**Приложение № 1 към Наредба за реда**

**и условията за финансиране на инициативи**

**в сферата на културата и включването им**

**в Календара на културните събития на**

**Община Пловдив**

**ОБРАЗЕЦ № 1**

**ЗАЯВЛЕНИЕ**

от …………………………………………………………………………………

(трите имена)

ЕГН ………………………………,л.к. № ……………………………………..

изд. на ………………………………от МВР ………...………………………..

представляващ: …………………………………………………………………

(наименование на творчески субект или организация)

БУЛСТАТ/ЕИК …………………………………………………………………

адрес: …………………………………………………………………………….

тел.: ………………….............................. E-mail: ………………………………

**УВАЖАЕМИ ГОСПОДА,**

Представям на Вашето внимание следния проект, с който кандидатствам за финансиране, съгласно Наредбаза реда и условията за финансиране на инициативи в сферата на културата и включването им в Календара на културните събития на Община Пловдив:

име на проекта

.................................................................................................................................

очаквана субсидия/ % от общия бюджет

...............................................................................................................................

С настоящото давам съгласието си за обработване на предоставените лични данни и данни на организацията.

Прилагам следните документи: …………………………………………

………………………………………..……………………………………

……………………………………………………………………………..

Гр. Пловдив **С уважение:**

Дата: …………. /подпис и печат/

**ОБРАЗЕЦ № 2**

#### АПЛИКАЦИОННА ФОРМА ЗА УЧАСТИЕ

**( попълва се задължително на компютър или пишеща машина)**

##### Обща информация

1. Наименование на проекта:

|  |
| --- |
|  |

2. Кандидатстваща организация или субект:

|  |  |
| --- | --- |
| Организация/субект: |  |
| Булстат/ЕИК: |  |
| Име на вносителя: |  |
| Длъжност: |  |
| Координати:  адрес, тел.,GSM,факс, e-mail |  |

3. Координатор по реализацията на предложението:

|  |  |
| --- | --- |
| Име на координатора: |  |
| Длъжност: |  |
| Координати:  адрес, тел.,GSM,факс, e-mail |  |

**ІІ. Обща стойност на проекта**

|  |
| --- |
|  |

**ІІІ. Искана субсидия/ % от общия бюджет**

|  |
| --- |
|  |

##### ІV. Място на реализация на проекта

Моля, опишете **накратко** мястото на реализация и капацитета на залата и очаквана посещаемост

|  |
| --- |
|  |

##### V. Описание на проекта

Направете **подробно** описание на същността на проекта. Опишете с кои институции, организации и изпълнители имате намерение да работите за осъществяването на предложението. Дефинирайте целевите групи. Приложете конкретни писма за подкрепа, сключени договори, ако има такива.

|  |
| --- |
|  |

##### VІ. Цели на предложението

Формулирайте **кратко** основната цел на предложението

|  |
| --- |
|  |

##### VІІ. Дейности по предложението

Моля, **опишете кратко** по какъв начин смятате да постигнете целта на предложението, като попълните дадената форма на работен план-график по дейности и срокове.

|  |  |  |  |
| --- | --- | --- | --- |
| Вид дейност | Очаквани  резултати | Изпълнение във времето | Координатор |
| 1. |  |  |  |
| 2. |  |  |  |
| ... |  |  |  |
| ... |  |  |  |
| ... |  |  |  |
| ... |  |  |  |

##### VІІІ. История и устойчивост на проекта

Моля, опишете **накратко** историята на събитието, а ако се провежда за първи път по какъв начин ще осигурите продължаване на дейностите след приключване на предложението.

|  |
| --- |
|  |

##### ІХ. Бюджет

Моля, представете бюджета на предложението в предоставената форма в български лева.

|  |  |  |  |
| --- | --- | --- | --- |
| **Бюджетни категории** | **Искана сума от Община Пловдив** | **Собствено**  **финансиране** | **Обща сума на проекта** |
| I. Възнаграждения |  |  |  |
| Хонорари |  |  |  |
| **Сума по т. I** |  |  |  |
| II. Директни разходи  по предложението |  |  |  |
| Материали |  |  |  |
| Транспорт |  |  |  |
| **Сума по т. II** |  |  |  |
| III. Специфични разходи по предложението |  |  |  |
| - |  |  |  |
| - |  |  |  |
| **Сума по т. III** |  |  |  |
| **Общо разходи (I+II+III)** |  |  |  |

Попълнете **сметката на вносителя на апликационната форма**, както следва:

|  |  |
| --- | --- |
| **Титуляр на сметката:** |  |
| **Име** на банката: |  |
| **Адрес** на банката: |  |
| **BIC** код: |  |
| **IBAN** сметка: |  |

|  |  |
| --- | --- |
| **дата:** |  |
| **Изготвил /подпис и печат/:** |  |
| **телефон/GSM за връзка:** |  |

**ОБРАЗЕЦ № 3**

**ДЕКЛАРАЦИЯ**

от …………………………………………………………………………………

(трите имена)

ЕГН ………………………………,л.к. № ……………………………………..

изд. на ………………………………от МВР ………...………………………..

представляващ: …………………………………………………………………

(наименование на творчески субект или организация)

БУЛСТАТ/ЕИК …………………………………………………………………

**Декларирам, че:**

1. Запознат съм с условията за кандидатстване, съгласно Наредбаза реда и условията за финансиране на инициативи в сферата на културата и включването им в Календара на културните събития на Община Пловдив и за непълни и неверни данни проектът губи право да участва в конкурса и няма да бъде разглеждан.
2. Попълнените в този формуляр данни са верни и пълни.
3. Всички изброени приложения са представени към Заявлението за кандидатсване.
4. Редовно ще бъдат изплащани отчисления за авторски и сродни права, съгласно сключените договори.
5. Ще предоставя в отдел „Култура” в едномесечен срок след приключване на проекта подробен отчет и копия от финансово-отчетните документи, пресдосие, рекламни материали и други изискуеми по договора документи.

Пловдив Декларатор: ……………………

Дата................ /подпис и печат/